PALATUL BRĂTIANU ȘI-A DESCHIS PORȚILE ARTIȘTILOR PLASTICI

PALATUL BRĂTIANU ȘI-A DESCHIS PORȚILE

ARTIȘTILOR PLASTICI

La galeriile de artă ale fundației culturale “Ion I. Brătianu” în luna aprilie 2019 a fost deschisă expoziția de pictură Paul Mecet. În acest timp au fost expuse, cu mulțumiri din partea președintelui Ion I. Brătianu și lucrările ce aparțin fundației, donate fundației, pentru a prinde nemurirea artiștilor plastici următori: Adriana Pălăceanu, Alecu Ivan Ghilia, Ana Dragnea, Aneta Păun, Augustin Constantinescu, Corina Chirilă, Crenguța Macarie, Cristiana Anton, Cristiana Marinescu, Despina Mărgescu, Elena Grigorescu, Elena Stănescu, Elena Voiculeț, Emilia Trandafir, Eliza Popa, Flaviu Micu, Florina Ravariu, Gheorghe Munteanu, Ion-Florin Scarlat, Ion Mega, Maria Dăbuleanu, Marin-Mihai Năsturaș, Matilda Teodorescu, Nicolae-Dumitru Chilia, Ofelia Huțul, Paul Mecet Ciuciumiș, Petre Șerban, Rodica Scarlat, Roxana Piron, Slavici (Tuhuri Vaceslav), Suzana Bantaș, Ștefan Șerban, Vergil Cojocaru Cover.

Artiștii plastici trăiesc bucuria, știind că lucrările plastice realizate de către ei, vor fi mereu contemporane cu viitorul, prin porțile deschise la palatul Ion I. Brătianu fondat în anul 1896, actualmente sediul fundației culturale, ca ultim bastion brătienesc al luptei împotriva genocidului cultural.

La vernisajul expoziției de pictură Paul Mecet, s-au remarcat personalități ca: președintele fundației culturale Ion I. Brătianu, ambasadorul Cubei, oameni de cultură și artă precum George Corbu, Paula Romanescu, Geo Călugăru, Doina Bârcă – poetă și secretar literar al revistei “Independența română – Independența prin cultură”, Vergil Cojocaru Cover, Arety Candide Dinulescu.

La încheierea vernisajului, amfitrionul Ion I. Brătianu și cu ocazia împlinirii a 80 de ani, a invitat publicul în cabinetul generalului C. Brătianu unde dorințele tuturor s-au însuflețit. Doamna Doina Bârcă a recitat o poezie, din care cu toții am înțeles că prietenia este o forță supremă și o legătură de nezdruncinat, pentru că a fi prieten adevărat înseamnă a fi afectuos, apropiat, admirabil, binevoitor, bun, cinstit, credincios, deschis, devotat, generos, grijuliu. Inimos, inseparabil, înțelegător, înțelept, loial, minunat, nedespărțit, neprețuit, neprihănit, nobil, onest, perfect, prețios, puternic, răbdător, scump, sigur, sincer, statornic, veșnic.

Poeta Doina Bârcă, prin cuvântul prietene a strâns toate epitetele într-un vers. Poetul Macedonski: “Cu-o amintire prefăcută sau cu-un adânc entuziasm,/ Zadarnici ziceți, dulci prieteni, că-mi uit făptura trecătoare”.

Generația de artiști și nu numai, trebuie să fie mândri că în țara noastră a existat și există brătieni, care nu au cerut nimic de la țară, ci doar au dăruit: inteligență, energie, sănătate, avere, viață. Seara vernisajului expoziției Paul Mecet precum și vizionarea operelor de artă a celor 33 de donatori ai fundației culturale Ion I. Brătianu, rămâne pagină istorică în istoriografia artei plastice românești, contemporane. La frumoase inițiative, rezultate pe măsură! Sunt un om norocos, că în activitatea mea literar-artistică, am cunoscut pe dinăuntru două fundații: Fundația literar-istorică “Stoika” și Fundația culturală “Ion I. Brătianu”, care prin activitățile lor mobilizează publicul educat, în nobila speranță că va înțelege că dragostea de țară și istoria poporului nostru și că tot ceea ce este românesc, nu piere.

Prof. Pictor VERGIL COJOCARU – COVER

Contents